**Mátrai nosztalgia edzőverseny kiírása**

 (20 éves a HUFEZE-Pásztó)

Időpont: 2022. November 26. szombat

Helye: Mátraszentimre, (Sportpályától 300 méterre, temető sarok)

Az edzőverseny meghatározása: egyéni pontbegyűjtő, lyukasztós, versenyzőkartonos.

Rendező: HUFEZE Pásztó (**HU**gyecz Zoltán-**FE**delin Tibor-**ZE**ntai József)

Térképkészítő/Pályakitűző: Zentai József

Térképkivágat, design: Erdélyi Gyula

Ellenőrző bíró: Reviczky Zsolt

**Tervezett O idő: 11 óra (utolsó rajtolási lehetőség: 13:30 óra)**

Jelentkezés 9:30 órától a VK-ban.

**Kategóriák:** Abszolút értékelésű A és B „pontos”térképek a tervek szerint 16 db illetve 9 (módosított db szám) szabad pontfogással.

Lehetőség van a terepre kihelyezett összpontok edzőbójás( „A”18+15 cm és „B”30X30 cm-es) teljesítésére is, ahol elsőként a többpontos térképen (A) lévő ellenőrzőbójákon lévő lyukasztásokat kell begyűjteni.

A rajtba kihelyezett óra alapján mindenki maga választja meg rajtolási idejét, kérjük a versenyzőket, hogy a karton jobb alsó sarkában lévő CÉL/RAJT/EREDMÉNY részét ne fóliázzák le.

Az azonos pályát megkezdők között legalább 2 perc különbséget fogunk tartani. Pontmegnevezést a VK-ban kihelyezzük.

**Térkép:** a Mátra első Lidar alapon, 2022. október-novemberben készített M 1:10000 /5 alapszintközű cca 1,38 km2 területű térképe.

Nevezés: jozsef.zentai@gmail.com emailen, lehetőleg a térképnyomtatás miatt 2022. november 23-ig kérünk megküldeni.

A helyszínen nevezőknek csak a megmaradt nyomdai térképeket, illetve tintasugaras nyomtatóval készített fóliába rakott térképet tudunk biztosítani.

A VK közelében Büfé (sportpálya mellett) működik, de a településközpontban több helyen található vendéglátóegység.

A helyszín tömegközlekedési eszközzel (VOLÁNBUSZ) Pásztó, illetve Gyöngyös felől is megközelíthető.

-Öltözési, tisztálkodási lehetőséget nem tudunk biztosítani. A célban bodza ízű szénsavas frissítőt biztosítunk.

**Részvételi díj:** A- B pontbegyűjtős térképek igénybevétele esetén egységesen 900 Ft/fő.

A két térképen lévő lyukasztások begyűjtése (A+B-t is teljesítők esetén) 1500 Ft/fő.

 A terep 95 százalékban „fehér” erdőterülettel rendelkezik. Egy kicsi részén az erdészet gyérítésbe kezdett, ezt a területet zöld sraffozással jelöltük. A szintkülönbség nem nagy. Foltokban köves területek, kisebb kőmezők, előfordulnak. Az „A” térképen néhány pont erejéig a futók keresztezik *a mátrai főutat, bár itt gyér a forgalom, de az úton való átkeléskor kérjük az alapos odafigyelést.*

Az erdei utak az időközben lehullott falevelek miatt igen nehezen követhetők.

A terep részben azonos a 2004-ben készített M 1:10000 –es Nagy-Átal-kő térkép területével.

Pásztó, 2022. november 18. HUFEZE Pásztó